9. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 52 της 30 Μαρτ./17 Απρ. 1961 (ΦΕΚ Α΄ 64) Περί παροχής ειδικού επιδόματος εις τους υπηρετούντας εις την Τελωνοφυλακήν. Εκυρώθη δια του άρθρ. 36 Ν.Δ: 4242/1962 (τόμ. 2Α σελ. 384,09). Λαβόν υπ’ όψει το από 1ης Μαρτ. 1961 υπ’ αριθ.Ε.3099 έγγραφον του Υπουργού των Οικονομικών εν τω οποίω εκτίθενται οι λόγοι δια τους οποίους, εις την Υπηρεσίαν της Τελωνοφυλακής (Σώμα Τελωνοφυλακής), αν και ανήκη εις την Β΄ Κατηγορίαν, λόγω της ιδιοτυπίας περί την συγκρότησιν και λειτουργίαν αυτής, ως και της ανάγκης σαφούς διακρίσεως περί την άσκησιν των καθηκόντων εκάστης ομάδος θέσεων των υπηρετούντων εις την Τελωνοφυλακήν, δεν έχουν εφαρμογήν αι διατάξεις της παρ. 1 του άρθρ. 1 του Ν.Δ. 3977/1959, ότι εκ της αιτίας ταύτης είναι επιβεβλημένη η παροχή ειδικού επιδόματος εις τους μη εξελισσομένους δια τους εκτεθέντας λόγους υπαλλήλους, αποφασίζει: Εις τους υπηρετούντας εις την Τελωνοφυλακήν και κατέχοντας τον 8ον βαθμόν εις την ομάδα των θέσεων των Τελωνοφυλάκων, ή τον 7ον βαθμόν εις την ομάδα των Δεκαρχών και μέχρι της προαγωγής αυτών εις κενάς θέσεις βαθμού της ανωτέρας ομάδος, ανήκοντας δε εις την Κατηγορίαν, δια την πρόσληψιν των οποίων απαιτείται ως προσόν το απολυτήριον Γυμνασίου και επί των οποίων δεν έχουν εφαρμογήν αι διατάξεις της παρ. 1 του άρθρ.  Σελ. 126(β) Τεύχος Ζ13-Σελ. 52 1 του Ν.Δ. 3977/1959, παρέχεται επίδομα ανερχόμενον εις 11% δια τους πρώτους και 14% δια τους δευτέρους επί του βασικού μισθού του κατεχομένου παρά τούτων βαθμού μετά δεκατετραετή συνολικήν υπηρεσίαν εις τον κλάδον της Τελωνοφυλακής και συμπλήρωσιν τετραετούς εις τον αυτόν βαθμόν ευδοκίμου υπηρεσίας. Το επίδομα παρέχεται κατόπιν ειδικής αποφάσεως του αρμοδίου Υπηρεσιακού Συμβουλίου, αποφαινομένου περί του ευδοκίμου της υπηρεσίας. Το ειδικόν τούτο επίδομα παρέχεται πέραν των γενικών προσαυξήσεων ή επιδομάτων των προβλεπομένων υπό της κειμένης νομοθεσίας. Εν περιπτώσει προαγωγής εις τον ανώτερον βαθμόν, το ειδικόν επίδομα συμψηφίζεται εις τον βασικόν μισθόν της εις ην προάγονται θέσεως. Η παρούσα δημοσιευθήτω δια της Εφημερίδος της Κυβερνήσεως και κυρωθήτω δια Νόμου μερίμνη του επί των Οικονομικών Υπουργού. Περί των καθηκόντων του προσωπικού της Τελωνοφυλακής βλ. άρθρ. 31 και επ. Β.Δ. 16/22 Μαΐου 1953 (ανωτ. σελ. 67). Περί της προαγωγής του προσωπικού της Τελωνοφυλακής βλ. και άρθρ. 3 Α.Ν. 2690/1940 (ανωτ. σελ. 10) και άρθρ. 2 Νόμ. 380/1943 (ανωτ. σελ. 13). 